कोच नहीं बनना चाहते मैकग्रा  
मैकग्रा की ट्राय कूली की तरह राष्ट्रीय टीम का पूर्णकालिक तेज गेंदबाजी कोच बनने में कोई रूचि नहीं है लेकिन वह खिलाड़ियों को सलाह देने को तैयार हैं।
ऑस्ट्रेलियाई धुरंधर ग्लेन मैकग्रा की ट्राय कूली की तरह राष्ट्रीय टीम का पूर्णकालिक तेज गेंदबाजी कोच बनने में कोई रूचि नहीं है लेकिन वह खिलाड़ियों को सलाह देने को तैयार हैं।  ऑस्ट्रेलिया के लिए 124 टेस्ट में 563 विकेट लेने वाले मैकग्रा ने कहा कि वह मैकग्रा फाउंडेशन चैरिटी के काम, दो बच्चों और पत्नी सारा लियोनार्डी के साथ काफी व्यस्त हैं। कूली अब ब्रिसबेन के सेंटर आफ एक्सीलैंस के मुख्य कोच हो गए हैं लिहाजा एशेज श्रृंखला के बाद आस्ट्रेलियाई टीम से अलग हो जायेंगे। मैकग्रा ने कहा, मैं सलाह देने को हमेशा तैयार हूं। मेरी जिंदगी में काफी कुछ हो रहा है और पिछले 12 महीने काफी व्यस्त रहे। उन्होंने कहा, मैं इस टेस्ट के बाद खिलाड़ियों से बात करूंगा और देखूंगा कि क्या हो सकता है। फिलहाल मैं काफी व्यस्त हूं।